XXVI.  Congregationis Camaldulensis tutelam suscipit.   (Romae, ap. S. Petrum, Mart, 14.) [MITARELLI,  Ann. Cam.  III App. 475.]
Author: Adrianus IV

ADRIANUS episcopus, servus servorum Dei, dilectis filiis RODULFO Camaldulensium priori, ejusque fratribus, tam praesentibus quam futuris, regularem vitam professis, in perpetuum.

Officii nostri nos admonet et invitat auctoritas pro ecclesiarum statu satagere, et eorum quieti ac tranquillitati salubriter, auxiliante Domino, providere. Dignum namque et honestati conveniens esse dignoscitur, ut qui ad earum regimen, Domino disponente, assumpti sumus, eas et a pravorum hominum nequitia tueamur, et beati Petri atque sedis apostolicae patrocinio muniamus. Eapropter, dilecti in Domino filii, vestris justis postulationibus clementer annuimus, et praedecessorum nostrorum felicis memoriae Paschalis, Eugenii et Anastasii Romanorum pontificum vestigiis inhaerentes, praecipimus, et praesentis decreti auctoritate sancimus, ne cuiquam omnino personae, clerico, monacho, laico cujuscunque ordinis, aut dignitatis praesentibus aut futuris temporibus liceat congregationes illas et loca illa quae Camaldulensis eremi sive coenobii disciplinam et ordinem susceperunt, quaeque hodie sub illius regimine continentur, ab ejus ullo modo subjectione et unitate dividere, quae videlicet loca et congregationes conservandae unitatis gratia singularibus visa sunt vocabulis adnotanda. In episcopatu Aretino, monasterium Sancti Salvatoris Berardingorum, Sancti Petri in Rota, Sanctae Mariae in Agnano, Sancti Quirini in Rosa, eremus Fleri, monasterium Sancti Viriani, Sancti Bartholomaei in Anglare; juxta Balneum monasterium Sanctae Mariae in Trivio. In Galiata, monasterium Sanctae Mariae in Insula. In episcopatu Montis Feretrani, monasterium montis Herculis. In episcopatu Forumpopiliensi, Hospitale Almerici. In episcopatu Pansauriensi, monasterium Sancti Decentii, eremus Fajoli. In episcopatu Bononiensi, monasterium Sancti Archangeli juxta castrum Britti, Sancti Felicis. In episcopatu Florentino, monasterium Sancti Petri in Luco, Sancti Salvatoris juxta civitatem. In episcopatu Fesulano monasterium Sanctae Mariae in Poplena et ecclesiam Sanctae Margaritae. In episcopatu Vulterrano, monasterium Sancti Petri in Fontiano, Sanctae Mariae in Policiano, Sancti Petri in Cerreto, Sancti Justi prope civitatem. In episcopatu Pisano, monasterium Sanctae Mariae de Morrona, monasterium Sancti Stephani in Cinctoria, Sancti Savini in Montione. In ipsa civitate, monasterium Sancti Michaelis, Sancti Fridiani, Sancti Zenonis. In episcopatu Lucano, monasterium Sancti Salvatoris in Cantiniano, Sancti Petri in Puteolis. Item in Sardinia, in archiepiscopatu Turritano, monasterium Sanctae Trinitatis de Saccaria, ecclesiam Sanctae Eugeniae in Samanar, ecclesiam Sancti Michaelis et Sancti Laurentii in Vanari, ecclesiam Sanctae Mariae et Sancti Joannis in Altasar, ecclesiam Sanctae Mariae in Contra, ecclesiam Sancti Joannis et Sancti Simeonis in Salvenaro, ecclesiam Sancti Nicolai de Trulla, ecclesiam Sancti Petri in Scano, ecclesiam Sancti Pauli in Contrognano, ecclesiam Sancti Petri in Olim. Item in Tutia, in episcopatu Clusino eremum Vivi in monte Amiato cum omnibus supradictorum locorum pertinentiis, villam praeterea de Mojona quam emistis ab Henrico praeposito et reliquis canonicis cum omnibus pertinentiis suis; villam de Montione quam emistis ab abbate Sanctae Florae, quemadmodum in vestris chartulis continetur, et vobis a praedecessore nostro bonae memoriae papa Anastasio, mediante justitia adjudicata est, et scripti sui sententia confirmata. Omnia igitur supradicta monasteria cum omnibus ad ipsa pertinentibus statuimus et apostolicae sedis auctoritate sancimus tanquam corpus unum sub uno capite, id est sub priore Camaldulensis eremi, temporibus perpetuis permanere, et illius disciplinae observatione persistere, sub illo, inquam, priore qui ab ipsius congregationis abbatibus sive prioribus et ab eremitis regulariter electus, praestante Domino, fuerit. Porro congregationem ipsam ita sub apostolicae sedis tutela perpetuo conferendam decernimus, ut nulli episcoporum facultas sit aliquid ex his monasterium absque prioris conniventia, vel apostolicae sedis licentia excommunicare, vel a divinis officiis interdicere. Fratribus autem ipsis licentia sit, a quo maluerint catholico episcopo consecrationum, seu ordinationum sacramenta suscipere. Decernimus ergo ut nulli omnino hominum liceat praefatum eremum Camaldulensem temere perturbare, aut ejus possessiones auferre, vel ablatas retinere, minuere, seu aliis quibuslibet vexationibus fatigare, sed omnia integra conserventur eorum pro quorum gubernatione et sustentatione concessa sunt, salva sedis apostolicae auctoritate et dioecesanorum episcoporum canonica justitia. Si qua igitur in futurum, etc. OCULI MEI SEMPER AD DOMINUM. SANCTUS PETRUS, SANCTUS PAULUS, ADRIANUS PAPA IV. Ego Henricus presb. card. tit. Sanctorum Nerei Ego Adrianus catholicae Ecclesiae episcopus. Ego Ubaldus presb. card. tit. Sanctae Praxedis. Ego Aribertus presb. card. tit. Sanctae Anastasiae. Ego Julius presb. card. tit. Sancti Marcelli. Ego Joannes presb. card. tit. Sanctorum Joannis et Pauli tit. Pamachii. et Achillei. Ego Joannes presb. card. tit. Sanctorum Sylvestri et Martini. Ego Rodulfus diac. card. Sanctae Luciae in Septa Solis. Ego Wido diac. card. Sanctae Mariae in Porticu. Datum Romae apud S. Petrum, per manum Rolandi sanctae Romanae Ecclesiae presb. card. et cancellarii II Idus Martii, indictione III, Incarnationis Dominicae anno 1154, pontificatus vero domni Adriani papae IV, anno primo.